Dacă povestea cu casca lui Iohannis s-a dovedit a fi un fake news de joasă speţă, de partea cealaltă lucrurile stau puţin altfel! Potrivit unor imagini apărute în presă, Viorica Dăncilă ar fi purtat şi ea o cască la ultima sa conferinţă, numai că în nas.

„Eh, ştiţi cum e, doamna Vio nu se pricepe foarte bine la tehnologie. Era vorba să-i suflăm în cască, dar am uitat să-i indicăm exact unde se bagă. Norocul nostru că de data asta s-a descurcat să gafeze şi singură”, spune Marcel, băiatul de la IT.

Surse care au asistat la conferinţa de presă spun că anumiţi colegi din PSD gesticulau frenetic, încercând să-i transmită Vioricăi Dăncilă că nu acolo se introduce casca. În acel moment, fostul premier ar fi scos dispozitivul din nară şi l-ar fi introdus, cu nonşalanţă, în cealaltă nară.

